I oktober 2018 slapp Falkevik debutalbumet på Drabant Music. Albumet fikk gode anmeldelser, blant annet terningkast 5 i Dagsavisen og i Aftenposten. Albumet er produsert av Falkevik Tungevåg og gitarist/tekniker David Aleksander Sjølie, og er spilt inn i New Tone Studio og Urban Sound Studios i Oslo.Trommeslager Elisabeth Mørland Nesset deltok på innspillingen av debutalbumet men ga seg i trioen like etter. På lanseringsturneen var Veslemøy Narvesen med på trommer det første året, men fra 2019 har Marius Trøan Hansen vært bandets trommeslager.